|  |  |  |  |  |  |  |
| --- | --- | --- | --- | --- | --- | --- |
| Številka: | | | 35022-6/2023-2560-12 |  | | |
| Datum: | | | 15. 4. 2024 |
| **GENERALNI SEKRETARIAT**  **VLADE REPUBLIKE SLOVENIJE**  [gp.gs@gov.si](mailto:gp.gs@gov.si) | | | |
| ZADEVA: | | | **Soglasje k pobudi Mestne občine Ljubljana za načrtovanje v območju državnega prostorskega načrta za prenosni plinovod** **R51B TE-TOL-Fužine/Vevče** | | | |
| 1. | Predlog sklepov vlade: | | | | | |
| Na podlagi tretjega odstavka 89. člena Zakona o urejanju prostora (Uradni list RS, št. [199/21](https://www.uradni-list.si/glasilo-uradni-list-rs/vsebina/2021-01-3971), [18/23](https://www.uradni-list.si/glasilo-uradni-list-rs/vsebina/2023-01-0348) – ZDU-1O, [78/23](https://www.uradni-list.si/glasilo-uradni-list-rs/vsebina/2023-01-2478) – ZUNPEOVE, [95/23](https://www.uradni-list.si/glasilo-uradni-list-rs/vsebina/2023-01-2670) – ZIUOPZP in [23/24](https://www.uradni-list.si/glasilo-uradni-list-rs/vsebina/2024-01-0694)) je Vlada Republike Slovenije na … seji dne … pod točko … sprejela naslednji  SKLEP:   1. Vlada Republike Slovenije je izdala Mestni občini Ljubljana soglasje za načrtovanje prostorskih ureditev lokalnega pomena v območju Državnega prostorskega načrta za prenosni plinovod R51B TE-TOL–Fužine/Vevče, na zemljiščih oziroma delih zemljišč s parc. št.: 735/1, 1838/1, 732/6, 733/8, 745/3, 745/2 in 1838/2, vsa k.o. Dobrunje (1773). 2. Mestna občina Ljubljana po sprejemu občinskega podrobnega prostorskega načrta, s katerim bo načrtovala na zemljiščih iz prejšnje točke, pošlje izvod tega akta Vladi Republike Slovenije.   Prejmejo:   1. Mestna občina Ljubljana ([glavna.pisarna@ljubljana.si](mailto:glavna.pisarna@ljubljana.si)), Poljanska cesta 28, Ljubljana, 2. Ministrstvo za naravne vire in prostor ([gp.mnvp@gov.si](mailto:gp.mnvp@gov.si)): Direktorat za prostor in graditev, 3. Ministrstvo za okolje, podnebje in energijo (gp.mope@gov.si): Direktorat za energijo, 4. Plinovodi d.o.o.([info@plinovodi.si](mailto:info@plinovodi.si)).   V vednost:   1. Ministrstvo za finance ([gp.mf@gov.si](mailto:gp.mf@gov.si)); 2. Služba Vlade Republike Slovenije za zakonodajo ([gp.svz@gov.si](mailto:gp.svz@gov.si)); 3. Urad Vlade Republike Slovenije za komuniciranje ([gp.ukom@gov.si](mailto:gp.ukom@gov.si)). | | | | | | |
| 2. | Predlog za obravnavo predloga zakona po nujnem ali skrajšanem postopku v Državnem zboru RS z obrazložitvijo razlogov: | | | | | |
|  | | | | | | |
| 3.a | Osebe, odgovorne za strokovno pripravo in usklajenost gradiva: | | | | | |
| * Jože NOVAK, minister za naravne vire in prostor, * mag. Miran GAJŠEK, državni sekretar, * dr. Nataša BRATINA, v. d. generalnega direktorja Direktorata za prostor in graditev, * Ana VIDMAR, vodja Sektorja za državno prostorsko načrtovanje, * mag. Renata GORJUP, podsekretarka. | | | | | | |
| 3.b | Zunanji strokovnjaki, ki so sodelovali pri pripravi dela ali celotnega gradiva: | | | | | |
|  | | | | | | |
| 4. | Predstavniki vlade, ki bodo sodelovali pri delu Državnega zbora RS: | | | | | |
|  | | | | | | |
| 5. | Kratek povzetek gradiva: | | | | | |
| Zakon o urejanju prostora (Uradni list RS, Uradni list RS, št. [199/21](https://www.uradni-list.si/glasilo-uradni-list-rs/vsebina/2021-01-3971), [18/23](https://www.uradni-list.si/glasilo-uradni-list-rs/vsebina/2023-01-0348) – ZDU-1O, [78/23](https://www.uradni-list.si/glasilo-uradni-list-rs/vsebina/2023-01-2478) – ZUNPEOVE, [95/23](https://www.uradni-list.si/glasilo-uradni-list-rs/vsebina/2023-01-2670) – ZIUOPZP in [23/24](https://www.uradni-list.si/glasilo-uradni-list-rs/vsebina/2024-01-0694)) v 89. členu določa, da lahko občina pripravi občinski prostorski izvedbeni akt, če s tem nista onemogočeni izvedba in uporaba prostorskih ureditev, načrtovanih v državnih prostorskih izvedbenih aktih, in če s tem soglaša vlada. Občina pošlje vladi pobudo za tako načrtovanje, ki jo predhodno uskladi z investitorjem ali upravljavcem, če so prostorske ureditve že zgrajene in predane v uporabo. Vlada preveri skladnost občinske pobude s prostorskimi ureditvami, ki so predmet državnega prostorskega izvedbenega akta, in s sklepom izda soglasje za pripravo občinskega prostorskega izvedbenega akta ali pobudo občine zavrne. S soglasjem lahko vlada določi tudi pogoje, ki jih mora občina upoštevati ali izvesti pred začetkom priprave takega akta, ali druge usmeritve.  Mestna občina Ljubljana želi na območju Vevč širiti, funkcionalno dopolniti in zaokrožiti obstoječo gospodarsko cono, za katero je treba v skladu z OPN ID MO Ljubljana izdelati OPPN. Z načrtovanjem posega MO Ljubljana delno tudi v območje veljavnega DPN za prenosni plinovod R51B TE-TOL-Fužine/Vevče, zato mora za pripravo OPPN na teh zemljiščih v območju DPN pridobiti soglasje vlade v skladu z 89. členom ZUreP-3. | | | | | | |
| 6. | | Presoja posledic: | | | | |
| a) | | na javnofinančna sredstva v višini, večji od 40 000 EUR v tekočem in naslednjih treh letih | | | NE | |
| b) | | na usklajenost slovenskega pravnega reda s pravnim redom Evropske unije | | | NE | |
| c) | | administrativne posledice | | | NE | |
| č) | | na gospodarstvo, posebej na mala in srednja podjetja ter konkurenčnost podjetij | | | NE | |
| d) | | na okolje, kar vključuje tudi prostorske in varstvene vidike | | | NE | |
| e) | | na socialno področje | | | NE | |
| f) | | na dokumente razvojnega načrtovanja:   * na nacionalne dokumente razvojnega načrtovanja, * na razvojne politike na ravni programov po strukturi razvojne klasifikacije programskega proračuna, * na razvojne dokumente Evropske unije in mednarodnih organizacij. | | | NE | |
| 7.a | | **Predstavitve ocene finančnih posledic, višjih od 40 000 EUR:** | | | | |
|  | | | | | | |
| 7.b | **Predstavitev ocene finančnih posledic, nižjih od 40 000 EUR:** | | | | | |
| Sprejem sklepa nima nobenih finančnih posledic. | | | | | | |
| |  |  | | --- | --- | | **8. Predstavitev sodelovanja z združenji občin:** | | | Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | NE | | Gradivo (predpis) je bilo poslano v mnenje:   * Skupnosti občin Slovenije SOS: NE * Združenju občin Slovenije ZOS: NE * Združenju mestnih občin Slovenije ZMOS: NE | | | | | | | | |
| 9. | **Predstavitev sodelovanja javnosti:** | | | | | |
| Gradivo je bilo predhodno objavljeno na spletni strani predlagatelja | | | | | | NE |
| Razlogi za neobjavo:   * Predlog sklepa predhodno ni bil objavljen na spletni strani predlagatelja, tako tudi niso bile podane oz. prejete pripombe ali predlogi civilne družbe. * S sprejemom tega sklepa Vlada RS občini dovoljuje načrtovanje v območju, ki se ureja z državnim prostorskim aktom. | | | | | | |
| 10. | Pri pripravi gradiva so bile upoštevane zahteve iz Resolucije o normativni dejavnosti: | | | | DA | |
| 11. | Gradivo je uvrščeno v delovni program vlade: | | | | NE | |
|  | | | | | | |
|  | | | | | | | | |

**Jože NOVAK**

**MINISTER ZA NARAVNE VIRE IN PROSTOR**

**Priloge:**

‒ JEDRO GRADIVA 1: Obrazložitev.

JEDRO GRADIVA 1:

**O B R A Z L O Ž I T E V**

**SKLEPA VLADE REPUBLIKE SLOVENIJE**

**I. UVOD**

**Pravna podlaga za sprejem soglasja k pobudi Mestne občine Ljubljana za načrtovanje v območju državnega prostorskega izvedbenega akta**

Zakon o urejanju prostora (Uradni list RS,   [199/21](https://www.uradni-list.si/glasilo-uradni-list-rs/vsebina/2021-01-3971), [18/23](https://www.uradni-list.si/glasilo-uradni-list-rs/vsebina/2023-01-0348) – ZDU-1O, [78/23](https://www.uradni-list.si/glasilo-uradni-list-rs/vsebina/2023-01-2478) – ZUNPEOVE, [95/23](https://www.uradni-list.si/glasilo-uradni-list-rs/vsebina/2023-01-2670) – ZIUOPZP in [23/24](https://www.uradni-list.si/glasilo-uradni-list-rs/vsebina/2024-01-0694); v nadaljnjem besedilu: ZUreP-3) v 89. členu določa, da lahko občina pripravi občinski prostorski izvedbeni akt v območju državnega prostorskega izvedbenega akta, če s tem nista onemogočeni izvedba in uporaba prostorskih ureditev, načrtovanih v državnih prostorskih izvedbenih aktih, in če s tem soglaša vlada. O soglasju za tovrstno načrtovanje oziroma zavrnitvi soglasja odloča vlada na vsakokratno pobudo posamezne občine, ki po predhodni uskladitvi z investitorjem izvedbe načrtovane prostorske ureditve ali upravljavcem izvedene ureditve utemelji pripravo občinskega prostorskega izvedbenega akta v pobudi vladi. Soglasje vlade ne šteje za mnenje nosilca urejanja prostora k osnutku oziroma predlogu občinskega prostorskega izvedbenega akta niti za mnenje za sprejetje takega akta.

ZUreP-3 v 293. členu med drugim določa, da kot predpisi še naprej veljajo prostorski izvedbeni akti, ki se v skladu s četrtim odstavkom 266. člena ZUreP-2 štejejo za DPN.

Tretji odstavek 89. člena ZUreP-3 določa, da vlada preveri skladnost občinske pobude s prostorskimi ureditvami, ki so predmet državnega prostorskega izvedbenega akta, in v 90 dneh s sklepom izda soglasje za pripravo občinskega prostorskega izvedbenega akta ali soglasje k pobudi občine zavrne. S soglasjem lahko vlada določi tudi pogoje, ki jih mora občina upoštevati ali izvesti pred začetkom priprave takega akta ali druge usmeritve.

**II. VSEBINSKA OBRAZLOŽITEV POGLAVITNIH REŠITEV POBUDE OBČINE**

**1. Postopek**

Mestna občina Ljubljana je z dopisom št. 35021-22/2021-99 z dne 17. 10. 2023 na Vlado RS posredovala pobudo za izdajo soglasja za pripravo občinskega podrobnega prostorskega načrta 289 Vevče-del in načrtovanje prostorskih ureditev lokalnega pomena v območju Uredbe o državnem prostorskem načrtu za prenosni plinovod R51B TE-TOL–Fužine/Vevče.

Ministrstvo za naravne vire in prostor (v nadaljnjem besedilu: ministrstvo) je prejelo pobudo občine v nadaljnje reševanje s strani Generalnega sekretariata Vlade RS dne 23. 10. 2023 (št. dokumenta 35000-9/2023/2 z dne 20. 10. 2023). Gradivo pobude občine je bilo nazadnje dopolnjeno 25. 3. 2023.

**2. Ugotovitve**

Mestna občina Ljubljana (v nadaljnjem besedilu: občina) načrtuje v Vevčah širitev, ureditev in zaokrožitev obstoječe gospodarske cone, kjer bodo dodatne površine večinoma namenjene reševanju prostorske problematike lastnikov zemljišč, delno pa za trg.

Z načrtovanimi ureditvami MOL posega v delu tudi na območje veljavne Uredba o državnem prostorskem načrtu za prenosni plinovod R51B TE-TOL–Fužine/Vevče (Uradni list RS, št. [88/15](https://www.uradni-list.si/glasilo-uradni-list-rs/vsebina/2015-01-3429); v nadaljnjem besedilu: Uredba o DPN).

**2.1. Utemeljitev potrebe po poseganju v območje državnega prostorskega izvedbenega akta in opis načrtovanih prostorskih ureditev iz pristojnosti občine**

V območju je načrtovana ureditev gospodarske cone. Predvidena je gradnja stavb s skladiščno, proizvodno, poslovno in drugo namembnostjo v skladu z dopustnimi dejavnostmi za območja z namensko rabo IG.

Na zemljiščih v območju delnega OPPN je načrtovana gradnja novih objektov in drugih ureditev, namenjenih gospodarskim dejavnostim, ki bo potekala v več časovno neodvisnih zaključenih etapah. Zemljišča so opredeljena kot površine za gospodarsko cono, namenjene tehnološkim parkom, proizvodnim dejavnostim z industrijskimi stavbami in skladišči ter s spremljajočimi stavbami za storitvene dejavnosti. Obravnavano območje predstavlja deloma pozidano in deloma nepozidano površino.

S širjenjem pozidave se bo funkcionalno dopolnila in zaokrožila obstoječa gospodarska cona v Vevčah. Načrtovane stavbe bodo prilagojene gospodarskim dejavnostim, ki se bodo odvijale v njih, hkrati pa bodo z OPPN določeni pogoji, ki bodo zagotovili, da bo cona urejena in da bo vpliv na okolico čim manjši.

**2.2. Predhodna usklajenost načrtovanja občine z investitorjem državnega prostorskega izvedbenega akta oziroma z upravljavcem prostorskih ureditev državnega pomena**

Občina je k predlaganim načrtovanim ureditvam z OPPN v območju uredbe o DPN pridobila predhodno soglasje investitorja DPN in upravljavca plinovoda, podjetja Plinovodi d.o.o. (dopis št. S23-309(P-MP/RKP z dne 11. 10. 2023).

**3. Obrazložitev sklepa**

Ministrstvo za naravne vire in prostor je preverilo možnost izvedbe in uporabe prostorskih ureditev, ki so določene z Uredbo o DPN, upoštevajoč pobudo občine. Preverilo je zemljišča, ki jih je občina navedla v pobudi, z vidika potreb po poseganju nanje.

Vlada RS v skladu s tretjim odstavkom 89. člena ZUreP-3 ugotavlja, da so predlagane prostorske ureditve lokalnega pomena v skladu z Uredbo o DPN in s tem izpolnjeni pogoji za izdajo soglasja k pobudi Mestne občine Ljubljana.